en de en en en ml ml en ml ml en ml ml en ml ml en ml ml ml ml ml en en en ml en ml ml en en en ml en ml en en ml en ml en ml en ml ml en ml en ml ml ml ml en en ml en ml ml ml en en ml en ml ml ml ml en ml en ml ml en ml en ml ml ml ml ml ml en ml en ml ml ml ml ml en ml en ml ml ml en ml en ml en ml en ml ml ml ml ml ml ml en ml ml ml en en en en en en en en en cs en cs cs da en en cs en en da da cs en en en en ml ml ml ml ml ml ml ml ml ml ml ml en cs cs da en en en
Malayalam Internet News, news india, daily newspaper, asian news, latest Indian newskerala,anweshanam,malayalam,malayalam news ,malayalamvartha,news from
കോണ്ഗ്രസ് കേന്ദ്രസര്ക്കാരിന് പൂര്ണ്ണ പിന്തുണ പ്രഖ്യാപിച്ചു.
മുംബൈ ഇരട്ട സ്‌ഫോടനത്തിലെ മുന്നു പ്രതികളും കുറ്റക്കാര്‍.
മുംബൈ: 2003ലുണ്‌ടായ മുംബൈ ഇരട്ട സ്‌ഫോടനത്തിലെ മൂന്ന്‌ പ്രതികളും...
മന്ത്രി ശ്രീമതിയെ യൂത്ത്‌ കോണ്‍ഗ്രസുകാര്‍ വഴി തടഞ്ഞു.
തൊടുപുഴ: വിമാന യാത്രാ കേസില്‍ മന്ത്രി സ്ഥാനം നഷ്‌ടപെട്ട കേരളാ കോണ്‍ഗ്രസ്‌ ജോസഫ്‌ ഗ്രൂപ്പ്‌ അദ്ധ്യക്ഷന്‍ പി.ജെ.ജോസഫ്‌ മന്ത്രി സ്ഥാനത്ത്‌ തിരിച്ചെത്തുമെന്ന്‌ വ്യക്തമാക്കി. തൊടുപുഴയില്‍ മാധ്യമപ്രവര്‍ത്തകരോട്‌ സംസാരിക്കുകയായിരുന്നു അദ്ദേഹം.
ജോസഫിനെ മന്ത്രിയാക്കുന്നതിനായി മോന്‍സ്‌ ജോസഫ്‌ മന്ത്രിസ്ഥാനം ഉടന്‍ രാജിവയ്‌ക്കുമെന്നാണ്‌ സൂചന. ജോസഫിന്റെ സത്യപ്രതിജ്ഞ അടുത്ത മാസം നടക്കാനാണ്‌ സാധ്യത. പാര്‍ട്ടി തീരുമാനപ്രകാരം മന്ത്രി സ്ഥാനം ഏറ്റെടുക്കുകയാണെന്നും തീയതി ഉടന്‍ അറിയിക്കുമെന്നും ജോസഫ്‌ വ്യക്തമാക്കി. പാര്‍ട്ടിയുടെ മുതിര്‍ന്ന നേതാവ്‌ ഫ്രാന്‍സിസ്‌ ജോര്‍ജും അദ്ദേഹത്തോടൊപ്പമുണ്‌ടായിരുന്നു.
മുംബൈ സ്‌ഫോടനത്തിലെ മുന്നു പ്രതികളും കുറ്റക്കാര്‍.
മുംബൈ: 2003ലുണ്‌ടായ മുംബൈ ഇരട്ട സ്‌ഫോടനത്തിലെ മൂന്ന്‌ പ്രതികളും കുറ്റക്കാരാണെന്ന്‌ മുംബൈയിലെ പോട്ട കോടതി കണ്‌ടെത്തി. ഇവര്‍ക്കുള്ള ശിക്ഷ ഓഗസ്റ്റ്‌ നാലിന്‌ പ്രഖ്യാപിക്കും. ഹനീഫ്‌ സയിദ്‌ ഭാര്യ ഫഹ്മീദ, അഷ്‌റഫ്‌ അന്‍സാരി എന്നിവരെയാണ്‌ കോടതി കുറ്റക്കാരെന്ന്‌ കണ്‌ടെത്തിയത്‌. 2003ഓഗസ്റ്റ്‌ 25നുണ്‌ടായ സ്‌ഫോടനത്തില്‍ 52 പേര്‍ മരിച്ചിരുന്നു.
കലാമിനെ അപമാനിച്ച സംഭവത്തില്‍ നടപടിയെടുക്കുന്നതില്‍ വീഴ്‌ച പറ്റിയിട്ടില്ല.
Posted by Anweshanam Anweshan at 9:35 PM No comments:
പര്‍വേസ്‌ മുഷറഫിന്‌ പാക്‌ സുപ്രീം കോടതി സമന്‍സ്‌ അയച്ചു.
ഇസ്‌ലാമാബാദ്‌: മുന്‍ പ്രസിഡന്റ്‌ പര്‍വേസ്‌ മുഷറഫിന്‌ പാക്‌ സുപ്രീം കോടതി സമന്‍സ്‌ അയച്ചു. 2007 നവംബര്‍ മൂന്നിന്‌ പാകിസ്‌താനില്‍ അടിയന്തിരാവസ്ഥ പ്രഖ്യാപിച്ച കേസിലാണ്‌ മുഷറഫിന്‌ സമന്‍സ്‌.
ചീഫ്‌ ജസ്റ്റിസ്‌ ഇഫ്‌തിക്കര്‍ അഹമ്മദ്‌ ചൗധരിയുടെ നേതൃത്വത്തിലുള്ള 14 അംഗ ബെഞ്ചാണ്‌ സമന്‍സ്‌ അയച്ചത്‌. ജൂലായ്‌ 29 ന്‌ മുമ്പ്‌ മുഷറഫ്‌ നേരിട്ടോ കൗണ്‍സില്‍ മുഖേനയോ കോടതിയില്‍ ഹാജരാകണം. മുഷറഫിന്‌ വേണ്ടി വാദിച്ച അഭിഭാഷകര്‍ക്ക്‌ നല്‍കിയ തുകയുടെ വിശദ വിവരം നല്‍കാനും സുപ്രീം കോടതി അറ്റോര്‍ണി ജനറലിനോട്‌ ആവശ്യപ്പെട്ടു.
Posted by Anweshanam Anweshan at 9:34 PM No comments:
കുവൈത്തില്‍ വിദേശ നഴ്‌സുമാര്‍ക്ക്‌ അവസരം.
കുവൈത്ത്‌: ആരോഗ്യമന്ത്രാലയത്തിന്റെ കീഴിലുള്ള വിവിധ ആസ്‌പത്രികളിലേക്കായി 1500 വിദേശ നഴ്‌സുമാരെ പുതുതായി റിക്രൂട്ട്‌ ചെയ്യുന്നതിനെ മന്ത്രാലയം അംഗീകരിച്ചു. ഇതുസംബന്ധിച്ച്‌ സിവില്‍ സര്‍വീസ്‌ കമ്മീഷന്‍ അംഗീകാരവും ലഭിച്ചതായി ഡെപ്യൂട്ടി ആരോഗ്യമന്ത്രി ഡോ. യൂസുഫ്‌ അല്‍-നിസ്‌ഫ്‌ അറിയിച്ചു. തത്ത്വത്തില്‍ 2000 വിദേശ മെഡിക്കല്‍ജീവനക്കാരെ നിയമിക്കുന്നതിനാണ്‌ സിവില്‍സര്‍വീസിന്റെ അനുമതി. ഇതില്‍ 1500 നഴ്‌സുമാരും 500 മറ്റ്‌ മെഡിക്കല്‍വിഭാഗം വിദഗ്‌ധരെയുമാണ്‌ വിവിധ ആസ്‌പത്രികളില്‍ പുതുതായി നിയമിക്കുന്നതിന്‌ അനുവദിച്ചിട്ടുള്ളത്‌.
ആരോഗ്യമന്ത്രാലയം അടുത്തിടെ നടത്തിയ പഠനറിപ്പോര്‍ട്ടനുസരിച്ച്‌ രാജ്യത്ത്‌ സര്‍ക്കാര്‍ ആസ്‌പത്രികളില്‍ മാത്രം 12,420 നഴ്‌സുമാരാണ്‌ രജിസ്‌റ്റര്‍ ചെയ്‌തിട്ടുള്ളത്‌. ഇതില്‍ 914 പേര്‍മാത്രമാണ്‌ സ്വദേശികള്‍. ബാക്കിയുള്ളവരില്‍ ഏറ്റവും കൂടുതല്‍ നഴ്‌സുമാരും ഇന്ത്യയില്‍നിന്നുള്ളവരാണ്‌. ഇവരില്‍ത്തന്നെ ബഹുഭൂരിപക്ഷവും മലയാളികളാണ്‌.
അടുത്തിടെ 284 വിദേശനഴ്‌സുമാരും 32 സ്വദേശി നഴ്‌സുമാരും രാജിവെച്ച്‌ പിരിഞ്ഞുപോയി. എന്നാല്‍ വിവിധ ആസ്‌പത്രികളിലെ രോഗികളുടെ എണ്ണത്തിലുണ്ടായ വര്‍ധന കണക്കിലെടുത്ത്‌ 1717 വിദേശനഴ്‌സുമാരെയും 71 സ്വദേശി നഴ്‌സുമാരെയും പുതുതായി നിയമിച്ചു. വിവിധ ആസ്‌പത്രികളില്‍ വേണ്ടത്ര നഴ്‌സുമാരുടെയും മറ്റു മെഡിക്കല്‍ജീവനക്കാരുടെയും അപര്യാപ്‌തത കണക്കിലെടുത്താണ്‌ കൂടുതല്‍ നഴ്‌സുമാരെ പുതുതായി റിക്രൂട്ട്‌ ചെയ്യുന്നതെന്ന്‌ ഡോ. നിസ്‌ഫ്‌ വ്യക്തമാക്കി. ആരോഗ്യമേഖലയില്‍ ജീവനക്കാരുടെ അഭാവം മെഡിക്കല്‍സര്‍വീസിനെ ബാധിക്കാതിരിക്കുന്നതിനുള്ള അടിയന്തരനടപടികള്‍ മന്ത്രാലയം സ്വീകരിച്ചതായും അദ്ദേഹം വ്യക്തമാക്കി.
നിലവിലുള്ള നഴ്‌സുമാര്‍ ആരുംതന്നെ ജോലി രാജിവെച്ച്‌ മടങ്ങിപ്പോകാതിരിക്കുന്നതിനായി നഴ്‌സുമാര്‍ക്ക്‌ നല്‍കിവരുന്ന പ്രതിഫലം ഉയര്‍ത്തുന്നതിനും അര്‍ഹിക്കുന്ന മറ്റാനുകൂല്യങ്ങള്‍ ലഭ്യമാകുന്നതിനും വേണ്ട സാമ്പത്തികം മന്ത്രാലയത്തിന്‌ അനുവദിക്കുന്നതിന്‌ വിദഗ്‌ധരുടങ്ങുന്ന സാമ്പത്തികസമിതിക്ക്‌ രൂപംനല്‍കി. മന്ത്രിസഭയുടെയും സിവില്‍സര്‍വീസ്‌ കമ്മീഷന്റെയും അനുമതി നേടുന്നതാണെന്നും ഡോ. നിസ്‌ഫ്‌ അറിയിച്ചു.
Posted by Anweshanam Anweshan at 9:33 PM No comments:
നൂറോളം താലിബാന്‍കാരെ പാക്‌സൈന്യം വധിച്ചു.
ഇസ്‌ലാമാബാദ്‌: വടക്കുപടിഞ്ഞാറന്‍ പാകിസ്‌താനിലെ മലാക്കന്ദ്‌ മേഖലയില്‍ രണ്ടു ദിവസത്തിനിടെ പാക്‌ സൈന്യം നടത്തിയ ആക്രമണത്തില്‍ നൂറോളം താലിബാന്‍ തീവ്രവാദികള്‍ കൊല്ലപ്പെട്ടു. ലോവര്‍ദിര്‍ ജില്ലയിലെ മെയ്‌ദാന്‍ പ്രദേശത്തുള്ള തീവ്രവാദികേന്ദ്രങ്ങള്‍ക്കു നേരെ ആക്രമണം വ്യാപിപ്പിച്ച സൈന്യം ഒട്ടേറെ താലിബാന്‍ കേന്ദ്രങ്ങള്‍ വ്യോമാക്രമണത്തില്‍ തകര്‍ത്തു.
സൈനിക നടപടിയെത്തുടര്‍ന്ന്‌ മേഖലയിലെ മിക്ക തീവ്രവാദികളും ഓടിപ്പോയതായി റിപ്പോര്‍ട്ടുണ്ട്‌. എന്നാല്‍ ഗ്രാമങ്ങളില്‍ ഒളിച്ചുകഴിയുന്ന 300-നടുത്ത്‌ തീവ്രവാദികളെ ഉടന്‍ വധിക്കുമെന്ന്‌ പാക്‌ സൈനിക വക്താവിനെ ഉദ്ധരിച്ച്‌ വാര്‍ത്താചാനലുകള്‍ റിപ്പോര്‍ട്ട്‌ ചെയ്‌തു.
കരസേനയെ സഹായിക്കാനായി വ്യോമസേനയും രംഗത്തുണ്ട്‌. തീവ്രവാദി സ്വാധീനം കുറച്ചുവെന്ന്‌ സൈന്യം അവകാശപ്പെട്ടിരുന്ന ലോവര്‍ ദിര്‍മേഖലയില്‍ വീണ്ടും താലിബാന്‍ തലയുയര്‍ത്തിയതോടെ ആണ്‌ തെക്കന്‍ വസിരിസ്‌താനിലെ സൈനിക നടപടികള്‍ ഇവിടേക്കു കൂടി വ്യാപിപ്പിച്ചത്‌. സൈനിക നടപടി ആദ്യം തുടങ്ങിയ മേഖലകളാണ്‌ ലോവര്‍ദിറും ബ്യൂണറും. ലോവര്‍ദിര്‍ പ്രദേശത്തെ താലിബാന്‍ നേതാക്കളെ കണ്ടെത്തുന്നവര്‍ക്ക്‌ 5,00,000 രൂപ പാതിതോഷികവും പ്രഖ്യാപിച്ചിട്ടുണ്ട്‌. ഹഫീസുള്ള, ക്വറിഷാഹിദ്‌, ഡോക്ടര്‍ വാസിര്‍, മുഫ്‌താഹുദീന്‍, അബ്‌ദസ്‌ സലാം എന്നിവരാണ്‌ സൈന്യം തിരയുന്ന താലിബാന്‍ കമാന്‍ഡര്‍മാര്‍.
Posted by Anweshanam Anweshan at 9:32 PM No comments:
Published June 19, 2009
തലച്ചോറിന്റെ കോടിക്കണക്കിനു കോശങ്ങള്‍ക്കുള്ളില്‍ നടക്കുന്ന രാസപ്രവര്‍ത്തനങ്ങള്‍ വഴിയാണ്‌ മനസ്സിന്റെ പ്രവര്‍ത്തനങ്ങള്‍ നടക്കുന്നത്‌. ഇതിന്റെ പ്രതിഫലനം ശരീരത്തിലെ എല്ലാ അവയവങ്ങളിലേക്കും എത്തുന്നുണ്ട്‌. ഉത്‌കണ്‌ഠയോ, സങ്കടമോ, പേടിയോ ഉണ്ടായാല്‍ മനസ്സിന്റെ രാസപ്രവര്‍ത്തനങ്ങളില്‍ വ്യതിയാനം സംഭവിക്കും. അത്‌ ശാരീരിക രോഗാനുഭവമായി മാറും. പരിശോധനകളില്‍ പ്രശ്‌നങ്ങള്‍ ഒന്നും കാണില്ല.
ഉത്‌കണ്‌ഠയ്‌ക്കനുസൃതമായി വേദനയുടെ നിയന്ത്രണ കേന്ദ്രങ്ങളിലുണ്ടാകുന്ന വ്യതിയാനങ്ങള്‍ മൂലം ടെന്‍ഷനുള്ള കുട്ടികള്‍ക്ക്‌ വേദനകള്‍ (പെയിന്‍ ഡിസോര്‍ഡര്‍) അനുഭവപ്പെടും. ശരീരത്തില്‍ ഏതു ഭാഗത്തും അസഹ്യമായ വേദന ഉണ്ടാകാം. തലവേദന, വയറുവേദന, നെഞ്ചുവേദന, കൈകാല്‍ വേദന എന്നിവയാണ്‌ സാധാരണ കാണുന്നത്‌.
നെഞ്ചിടിപ്പ്‌, നെഞ്ചുവേദന, ഛര്‍ദി, വയറിളക്കം, ഗ്യാസ്‌ട്രബിള്‍, ശ്വാസതടസ്സം, വേഗത്തിലുള്ള ശ്വാസോഛ്വാസം, മൂത്രക്കടച്ചില്‍, ഇടയ്‌ക്കിടെ മൂത്രം ഒഴിക്കാന്‍ തോന്നുക എന്നീ ലക്ഷണങ്ങള്‍ ഉണ്ടാകുന്ന അവസ്ഥയാണ്‌ സൊമാറ്റോഫോം ഓട്ടോണമിക്‌ ഡിസ്‌ഫങ്‌ഷന്‍. ഉത്‌കണ്‌ഠ മാറ്റിയെടുത്താല്‍ മാത്രമേ ഈ രോഗാനുഭവങ്ങള്‍ മാറുകയുള്ളൂ.
അമിത ഉത്‌കണ്‌ഠയുള്ള കുട്ടികളില്‍ ചിലപ്പോള്‍ ഞരമ്പുരോഗത്തിന്റെ ലക്ഷണങ്ങളും കാണാറുണ്ട്‌. ഇവരില്‍ വിറയല്‍, തളര്‍ച്ച, ബോധക്ഷയം, അപസ്‌മാരം എന്നിങ്ങനെയുള്ള ലക്ഷണങ്ങള്‍ പ്രകടമാകുന്നു. ഈ അവസ്ഥയാണ്‌ കണ്‍വെര്‍ഷന്‍ ഡിസോര്‍ഡര്‍.
Posted by Anweshanam Anweshan at 10:08 AM No comments:
മുടി കൊഴിയാത്ത അര്‍ബുദ ചികിത്സ.
Published June 25, 2009
മുടി കൊഴിച്ചിലും പാര്‍ശ്വഫലങ്ങളും ഇല്ലാതെ അര്‍ബുദ രോഗ ചികിത്സ നടത്താനുള്ള മാര്‍ഗം കണെ്‌ടത്തിയെന്ന്‌ അവകാശ വാദം. ക്വീന്‍സ്‌ ലാന്റ്‌ സര്‍വ്വകലാശാലയിലെ ഗവേഷകരാണ്‌ ഈ പുതിയ കണെ്‌ടത്തലുമായി രംഗത്ത്‌ എത്തിയിരിക്കുന്നത്‌. മരുന്നില്‍ കൊഴുപ്പ്‌ നിറഞ്ഞ ആവരണം ചേര്‍ക്കുന്നതിലൂടെ ഒട്ടുമിക്ക പാര്‍ശ്വഫലങ്ങളും ഒഴിവാക്കാമെന്നാണ്‌ ഗവേഷകര്‍ പറയുന്നത്‌.
ഇപ്പോള്‍ ശസ്‌ത്രക്രീയ, റേഡിയോതെറാപ്പി, കീമോതെറാപ്പി എന്നീ മാര്‍ഗങ്ങളിലൂടെയാണ്‌ അര്‍ബുദത്തിന്‌ ചികിത്സ നടത്തുന്നത്‌. എന്നാല്‍ രോഗം ഭേദപ്പെട്ടാലും മുടി കൊഴിയല്‍ അടക്കമുള്ള പാര്‍ശ്വഫലങ്ങള്‍ ഉണ്‌ടാകാറുണ്‌ട്‌. പുതിയ ചികിത്സാ രീതി പ്രകാരം ട്യൂമര്‍ സെല്ലുകളില്‍ നിന്ന്‌ അര്‍ബുദ ജീനുകള്‍ ഒഴിവാക്കുന്നതാണ്‌ പുതിയ ചികിത്സാ സമ്പ്രദായം. ഇങ്ങനെ ട്യൂമറിന്റെ വലുപ്പം 70 ശതമാനം വരെ കുറക്കാനും സാധിക്കുമെന്ന്‌ ഗവേഷകര്‍ അവകാശപ്പെടുന്നു.
Posted by Anweshanam Anweshan at 10:07 AM No comments:
തമിഴ് സിനിമയില് 'നായിക' പ്രതിസന്ധി.
Published July 20, 2009
പുതിയ സംവിധായകര്‍, പുതുമുഖതാരങ്ങള്‍, വ്യത്യസ്തമായ പ്രമേയങ്ങള്‍, കാലത്തെ അടയാളപ്പെടുത്തുന്ന ചിത്രങ്ങള്‍-തമിഴ് സിനിമാലോകം വേറിട്ട വഴിയിലൂടെയാണ് സഞ്ചാരം. അഭിനയരംഗത്ത് പുതുമുഖങ്ങള് കടന്നുവരുമ്പോഴും സൂപ്പര് താരങ്ങളുടെ ചിത്രങ്ങളും അവിടെ സ്വീകരിക്കപ്പെടുന്നു. എന്നിട്ടും തമിഴ് സിനിമയില് പ്രതിസന്ധി എന്നു പറഞ്ഞാല് എങ്ങനെ വിശ്വസിക്കും. സിനിമകളുടെ ബോക്സ് ഓഫീസ് വിധിയോ താരങ്ങളുടെ പ്രതിഫലമോ ഒന്നുമല്ല പ്രശ്നം. വിഷയം നായികമാര് തന്നെ. പ്രധാന നടന്മാര്ക്കൊപ്പം അഭിനയിക്കാന് മുന്നിര നായികമാരുടെ ക്ഷാമം നേരിടുന്നു. അല്പസ്വല്പം ഗ്ലാമറും താരപദവിയുമുള്ള നടിമാരെയാണ് പ്രധാന നായകന്മാര്ക്കെല്ലാം പഥ്യം. ധനുഷും വിക്രമും കാര് ത്തിക്കും ഒക്കെ 'നായിക' പ്രതിസന്ധി അഭിമുഖീകരിക്കുന്നവരാണ്.
സൂപ്പര് നായികമാരായി തമിഴകത്ത് നിറഞ്ഞുനിന്ന അസിന്‍, നയന് താര, ശ്രേയ, തൃഷ ഇവരെല്ലാം കൂട്ടത്തോടെ തമിഴ് സിനിമയോട് ഗുഡ്ബൈ പറയുന്നതോടെയാണ് നായികാദാരിദ്ര്യം ഗൗരവമായ പ്രശ്നമായിരിക്കുന്നത്.
'ഗജിനി' റീമേക്കോടെ ബോളിവുഡിലേക്ക് കളംമാറ്റിയ അസിന് പിന്നീട് തമിഴകത്തെ തിരിഞ്ഞുനോക്കിയിട്ടില്ല. സ്വന്തം പേരില് വമ്പന് ഹിറ്റുകളൊന്നുമില്ലെങ്കിലും ശ്രേയ സരണും ലക്ഷ്യം ബോളിവുഡ് തന്നെ. ഏറെ വെല്ലുവിളി നിറഞ്ഞ കഥാപാത്രം ലഭിച്ചാല് മാത്രമേ ഇനി തമിഴ് സിനിമ ചെയ്യുന്നുള്ളൂ എന്ന കടുത്ത നിലപാടിലാണ് അവര്‍.
പക്ഷേ, തമിഴിലെ ഒന്നാം നിര താരമായ നയന് താരയുടെ തീരുമാനമാണ് ഏറെ അപ്രതീക്ഷിതമായത്. സൂര്യയോടൊപ്പം അഭിനയിച്ചുവരുന്ന 'ആതവന്‍' അല്ലാതെ മറ്റൊരു തമിഴ് ചിത്രത്തിനും നയന് സ് ഡേറ്റ് നല്കിയിട്ടില്ല. അതേ സമയം പുതിയ രണ്ടു തെലുങ്ക് ചിത്രങ്ങള്ക്ക് അവര് കരാര് ഒപ്പിടുകയും ചെയ്തു. തീര്ത്തും 'സ്വകാര്യമായ കാരണങ്ങളാല്‍' എന്നൊരു ന്യായം മാത്രമാണ് ഇതിന് നയന്സ് നല്കിയ വിശദീകരണം. ഇനി പ്രഭുദേവ തമിഴില് ഒരു ചിത്രമെടുത്താല് നയന് തീരുമാനം തിരുത്തുമോ എന്നാണറിയേണ്ടത്.
ഏറക്കാലം ഒന്നാംനമ്പര് പദവിയില് തിളങ്ങിയ തൃഷയും ബോളിവുഡിലേക്കുള്ള ടിക്കറ്റ് ഉറപ്പാക്കിയ സ്ഥിതിക്ക് തത്കാലം തമിഴിനോട് 'നോ' പറഞ്ഞിരിക്കുകയാണ്. ഷൂട്ടിങ് പാതിവഴിയിലെത്തിയ 'ചെന്നൈയില് ഒരു മഴൈക്കാലം', 'വിണ്ണൈ താണ്ടി വരുവായ' എന്നീ ചിത്രങ്ങളും ഒരു തെലുങ്ക് ചിത്രവും പൂര്ത്തിയാക്കാനുള്ള തിരക്കിലാണ് തൃഷ. പ്രിയദര്ശന് ചിത്രത്തോടെ ഹിന്ദിയിലേക്ക് പ്രമോഷന് ലഭിക്കുന്നതോടെ തൃഷയും ബോളിവുഡിന്റെ മാത്രം സ്വത്തായി മാറാനാണ് സാധ്യത.
Posted by Anweshanam Anweshan at 10:05 AM No comments:
സെന്‍സര്‍ സര്‍ട്ടിഫിക്കറ്റ് ലഭിക്കാന്‍ സിമ്രാന്റെ ഗാന രംഗം പൂര്‍ണമായി മുറിച്ചുമാറ്റി!?
ഗ്ലാമര്‍ കാട്ടി പ്രേക്ഷകരെ ത്രസിപ്പിക്കാനുള്ള സിമ്രാന്റെ ശ്രമം സെന്‍സര്‍ ബോര്‍ഡിന്റെ തടസ്സവാദം കാരണം വിഫലമായി. ആഗ്രഹിച്ച മട്ടിലുള്ള സെന്‍സര്‍ സര്‍ട്ടിഫിക്കറ്റ് ലഭിക്കാനായി സിമ്രാന്റെ ഒരു ഗാനം പൂര്‍ണമായി മുറിച്ചു മാറ്റാന്‍ സംവിധായകന്‍ തയ്യാറായെന്നാണ് വാര്‍ത്ത. സുന്ദര്‍.സി നായകനായ 'ഐന്താം പടൈ' എന്ന ചിത്രമാണ് സിമ്രാന്റെ നൃത്തരംഗത്തിന്റെ പേരില്‍ സെന്‍സര്‍ കത്രികയ്ക്കിരയായത്.
സിമ്രാന്‍ എന്നു കേള്‍ക്കുമ്പോള്‍ത്തന്നെ അഴകളവുകളുടെ ഓര്‍മയുണരുന്ന കാലമൊക്കെ പണ്ടായിപ്പോയില്ലേ എന്നു ചോദിക്കാന്‍ വരട്ടെ. ആ പഴയ കാലത്തിന്റെ ഓര്‍മയുണര്‍ത്താന്‍ ഒരിക്കല്‍ക്കൂടി ശ്രമിക്കുകയായിരുന്നു സിമ്രാന്‍ 'ഐന്താം പടൈ'യിലെ നൃത്തരംഗത്തിലൂടെയെന്നാണ് അണിയറയില്‍ നിന്നുള്ള വിവരം. പക്ഷേ, ആ രംഗം ഒഴിവാക്കിയില്ലെങ്കില്‍ ചിത്രത്തിന് 'എ' സര്‍ട്ടിഫിക്കറ്റേ നല്‍കാന്‍ കഴിയൂ എന്ന് സെന്‍സര്‍ ബോര്‍ഡ് ശാഠ്യം പിടിച്ചാലെന്തു ചെയ്യും? കുടുംബചിത്രമെന്ന വിശേഷണമാഗ്രഹിച്ചിരുന്ന സംവിധായകന്‍ ബദ്രി, സിമ്രാന്റെ നൃത്തം മുറിച്ചുമാറ്റി സിനിമയെ രക്ഷിക്കാന്‍ തീരുമാനിക്കുകയായിരുന്നുവത്രേ.
ഗ്ലാമര്‍ പരിവേഷത്തോടെ തുടങ്ങി മികച്ച ചില സിനിമകളിലും അഭിനയിച്ച ശേഷമാണ് സിമ്രാന്‍ വിവാഹിതയായി സിനിമാരംഗം വിട്ടത്.രണ്ടാം വരവില്‍ സൂര്യയ്‌ക്കൊപ്പം 'വാരണം ആയിര'ത്തിലും പശുപതിക്കൊപ്പം 'ടി.എന്‍.7 എ.എല്‍ 4777'ലും ഭരത് നായകനായ 'സേവലി'ലും ശ്രദ്ധേയമായ കഥാപാത്രങ്ങളെ അവതരിപ്പിക്കാന്‍ ഈ പഞ്ചാബിസുന്ദരിക്ക് അവസരമുണ്ടായെങ്കിലും ഗ്ലാമര്‍ താരമെന്ന നിലയ്ക്കുള്ള പഴയ തിളക്കം തിരിച്ചുകിട്ടിയിരുന്നില്ല. വിവാഹശേഷമുള്ള വരവില്‍ ഗ്ലാമര്‍ താരമെന്ന പദവി വീണ്ടെടുക്കാന്‍ സഹായിക്കുമെന്ന് സിമ്രാന്‍ പ്രതീക്ഷയര്‍പ്പിക്കുന്ന ചിത്രമാണ് 'ഐന്താം പടൈ.' നൃത്തരംഗം മുറിച്ചുമാറ്റിയത് അതിനു തടസ്സമാവുമോ എന്നു കണ്ടറിയേണ്ടിയിരിക്കുന്നു.
കുടുംബങ്ങള്‍ തമ്മിലുള്ള പകയുടെ കഥ പറയുന്ന ചിത്രത്തില്‍ പ്രതിനായികാസ്വഭാവമുള്ള കഥാപാത്രത്തെയാണ് സിമ്രാന്‍ അവതരിപ്പിക്കുന്നതെന്ന പ്രത്യേകതയുമുണ്ട്. ദേവയാനി അവതരിപ്പിക്കുന്ന നന്മ നിറഞ്ഞ കഥാപാത്രത്തിന്റെ എതിരാളിയായാണ് സിമ്രാന്‍ പ്രത്യക്ഷപ്പെടുന്നത്.
അഞ്ചു സഹോദരന്മാരിലൊരാളായാണ് ചിത്രത്തില്‍ സുന്ദര്‍ സി. അഭിനയിക്കുന്നത്. നാസര്‍, വിവേക്, മുകേഷ്, സായി എന്നിവരാണ് മറ്റു സഹോദരന്മാരെ അവതരിപ്പിക്കുന്നത്. ഡല്‍ഹിക്കാരിയായ അതിഥി ചൗധരിയാണ് സുന്ദര്‍ സി.യുടെ ജോഡിയായ യുവനായികയായെത്തുന്നത്. പടൈ'യുടെ നിര്‍മാതാവ് ഖുശ്ബുവാണ്.
Posted by Anweshanam Anweshan at 10:05 AM No comments:
കെ.എസ്‌.ആര്‍.ടി.സി യില്‍ സീസണ്‍ ടിക്കറ്റ്‌ ഏര്‍പ്പെടുത്തുന്ന കാര്യം പരിഗണനയില്‍.
തിരുവനന്തപുരം: കെ.എസ്‌.ആര്‍.ടി.സി ബസുകളില്‍ സീസണ്‍ ടിക്കറ്റ്‌ ഏര്‍പ്പെടുത്തുന്ന കാര്യം പരിഗണനയിലാണെന്ന്‌ മുഖ്യമന്ത്രി വി.എസ്‌. അച്യുതാനന്ദന്‍ നിയമസഭയെ അറിയിച്ചു.കെ.എസ്‌.ആര്‍.ടി.സി ചെയിന്‍ സര്‍വീസ്‌ നടത്തുന്ന റൂട്ടുകളിലെ പതിവ്‌ യാത്രക്കാര്‍ക്കാണ്‌ പരീക്ഷണാര്‍ഥം സീസണ്‍ ടിക്കറ്റ്‌ ഏര്‍പ്പെടുത്താന്‍ ഉദ്ദേശിക്കുന്നതെന്ന്‌ ചോദ്യോത്തര വേളയില്‍ അദ്ദേഹം വെളിപ്പെടുത്തി.
പി.കെ.അബ്‌ദുമ്പ്‌, വി.കെ. ഇബ്രാഹിം കുഞ്ഞ്‌ തുടങ്ങിയവര്‍ക്ക്‌ മറുപടി നല്‍കുകയായിരുന്നു മുഖ്യമന്ത്രി. എന്നാല്‍ ഇക്കാര്യത്തില്‍ കിലോമീറ്റര്‍ പരിധി നിശ്ചയിച്ചിട്ടില്ല. നിരക്ക്‌ വര്‍ദ്ധിപ്പിക്കണമെന്ന കെ.എസ്‌.ആര്‍.ടി.സിയുടെ ആവശ്യം പരിശോധിച്ചു വരികയാണ്‌. തുടര്‍ നടപടികള്‍ ഉടന്‍ കൈക്കൊള്ളുമെന്ന്‌ കെ.വി. കുഞ്ഞിരാമന്‍, കെ.കെ ദിവാകരന്‍ തുടങ്ങിയവരുടെ ചോദ്യത്തിന്‌ മറുപടി ലഭിച്ചു.
സ്വകാര്യ ബസ്‌ ഓടാത്ത റൂട്ടുകളില്‍ വിദ്യാര്‍ഥികള്‍ക്ക്‌ കണ്‍സഷന്‍ നല്‍കുന്ന കാര്യവും പരിഗണനയിലാണ്‌. ഡീസല്‍ വില വര്‍ദ്ധന മൂലം ചാര്‍ജ്‌ കൂട്ടണമെന്ന ആവശ്യം ഉന്നയിച്ച്‌ ബസുടമകള്‍ നടത്തുന്ന സമരം പരിഹരിക്കാനുള്ള ശ്രമം നടത്തും. കുറ്റകരമായ പ്രവര്‍ത്തനങ്ങള്‍ നടത്തുന്ന ഡ്രൈവര്‍മാര്‍ക്കെതിരേ കര്‍ശന നടപടി കൈക്കൊള്ളുമെന്നും മുഖ്യമന്ത്രി വ്യക്തമാക്കി.
Posted by Anweshanam Anweshan at 10:02 AM No comments:
കാലവര്‍ഷത്തില്‍ 181.85 കോടിയുടെ കൃഷിനാശം.
തിരുവനന്തപുരം: കാലവര്‍ഷത്തില്‍ സംസ്ഥാനത്ത്‌ 181.85 കോടി രൂപയുടെ കൃഷിനാശം ഉണ്‌ടായെന്ന്‌ ക്യഷി വകുപ്പ്‌ അറിയിച്ചു. മലബാറിലെ ആറ്‌ ജില്ലകളിലായി 150 കോടിയിലേറെ രൂപയുടെ കൃഷി നശമുണ്‌ടായി. 83.70 കോടി രൂപയുടെ നഷ്‌ടം വയനാട്ടില്‍ മാത്രമുണ്‌ടായി. മലപ്പുറത്ത്‌ 15 കോടി, കണ്ണൂരില്‍ 16.86 കോടി ക്യഷി നാശമുണ്‌ടായി.
Posted by Anweshanam Anweshan at 10:01 AM No comments:
ആലിമിനെ ഇന്ന്‌ കോഴിക്കോട്‌ കൊണ്‌ടുവരും.
കോഴിക്കോട്‌: കോഴിക്കോട്‌ ഇരട്ടസ്‌ഫോടനവുമായി ബന്ധമുണെ്‌ടന്ന്‌ പോലീസ്‌ കണ്‌ടെത്തിയ കണ്ണൂര്‍ സ്വദേശി ആലിമിനെ കോഴിക്കോട്ടെ പ്രത്യേക അന്വേഷണസംഘം ചോദ്യം ചെയ്‌തു. ഇയാളെ ഇന്നുവൈകുന്നേരത്തോടെ കോഴിക്കോട്ടേക്ക്‌ കൊണ്‌ടുവരുമെന്നും കോഴിക്കോട്‌ കോടതിയില്‍ റിമാന്‍ഡ്‌ ചെയ്യുമെന്നാണ്‌ അന്വേഷണസംഘം നല്‍കുന്നവിവരം.
കണ്ണൂരിലെ രണ്‌ട്‌ കൊലക്കേസിലും ആലുവയില്‍ ഒരു വാഹനമോഷണക്കേസിലും പ്രതിയാണ്‌ കണ്ണൂര്‍ സിറ്റിയിലെ തഴകത്ത്‌ വീട്ടില്‍ ആലിം. കൊച്ചി കളക്‌ടറേറ്റിലെ സ്‌ഫോടനവുമായി ബന്ധപ്പെട്ട അന്വേഷണത്തിനിടയിലാണ്‌ ആലിം കൊച്ചിയില്‍ നിന്നുള്ള അന്വേഷണ സംഘത്തിന്റെ പിടിയിലായത്‌. തുടര്‍ന്നുള്ള ചോദ്യം ചെയ്യലിലാണ്‌ ഇയാള്‍ക്ക്‌ കൊച്ചി സ്‌ഫോടനവുമായി ബന്ധമില്ലെന്നും മറിച്ച്‌ കോഴിക്കോട്‌ ഇരട്ട സ്‌ഫോടനത്തിലെ മുഖ്യ കണ്ണിയാണെന്നും അന്വേഷണസംഘത്തിന്‌ വിവരം ലഭിക്കുന്നത്‌.
ഏറെ കോളിളക്കം സൃഷ്‌ടിച്ച കോഴിക്കോട്‌ ഇരട്ടസ്‌ഫോടനത്തിന്‌ തുമ്പുണെ്‌ടന്ന്‌ കൊച്ചി കമ്മീഷണര്‍ അറിയിച്ചതിന്റെ അടിസ്ഥാനത്തില്‍ ഇന്നലെ രാത്രിതന്നെ കോഴിക്കോട്ടെ സ്‌ഫോടനമന്വേഷിച്ച ക്രൈംബ്രാഞ്ച്‌ ഡിവൈഎസ്‌പി ഡി.രാജന്റെ നേത്വത്തിലുള്ള സംഘം കൊച്ചിക്ക്‌ തിരിച്ചിരുന്നു. ഇന്നു പുലര്‍ച്ചെ ആലിമിനെ ചോദ്യം ചെയ്യാന്‍ കഴിഞ്ഞെന്നും ഇയാളെ വിശദമായ തെളിവെടുപ്പിന്‌ ഇന്ന്‌ തന്നെ കോഴിക്കോട്ടേക്ക്‌ കൊണ്‌ടുവരുമെന്നും ഡിവൈഎസ്‌പി പറഞ്ഞു.
കൊച്ചിയില്‍നിന്ന്‌ പിടികൂടിയെന്നാണ്‌ പോലീസ്‌ പുറത്തുവിടുന്ന വിവരമെങ്കിലും കണ്ണൂര്‍ സിറ്റിയിലെ ഇയാളുടെ വീട്ടില്‍ നിന്ന്‌ മൂന്നുദിവസം മുമ്പ്‌ അറസ്റ്റ്‌ ചെയ്‌തെന്നാണ്‌ കണ്ണൂരില്‍ നിന്ന്‌ ലഭിക്കുന്ന വിവരം. കണ്ണൂര്‍ സിറ്റി പോലീസ്‌സ്റ്റേഷനില്‍ ഇയാള്‍ക്കെതിരെ നിലവില്‍കേസുണെ്‌ടന്നും പതിവായി അവിടെ ഒപ്പിട്ട്‌ പോകാറുണെ്‌ടന്നും കണ്ണൂരില്‍ നിന്നുള്ള പോലീസ്‌ വൃത്തങ്ങള്‍ പറയുന്നു. നേരത്തെ ബംഗളൂരില്‍ പിടിയിലായ കൊണേ്‌ടാട്ടി സ്വദേശി സൈനുദ്ദീന്‍ എന്ന സത്താര്‍ഭായിയുമായും അതിര്‍ത്തി തീവ്രവാദക്കേസിലെ മുഖ്യകണ്ണി കണ്ണൂര്‍ സ്വദേശി തടിയന്റെവിട നസീറിന്റെ മുഖ്യ കൂട്ടാളിയാണ്‌ ഇയാളെന്നും സൂചന ലഭിച്ചിട്ടുണ്‌ട്‌.
2006 മാര്‍ച്ച്‌ മൂന്നിനായിരുന്നു കോഴിക്കോടിനെ നടുക്കിയ ഇരട്ട സ്‌ഫോടനം അരങ്ങേറിയത്‌. ഉച്ചയ്‌ക്ക്‌ 12.45ന്‌ കെ.എസ്‌. ആര്‍.ടി.സി സ്റ്റാന്‍ഡി ലും 1.05ന്‌ മൊഫ്യൂസല്‍ ബസ്‌സ്റ്റാന്‍ഡിലുമായിട്ടായിരുന്നു സ്‌ഫോടനം. നഗരം കുലുങ്ങിയ സ്‌ഫോ ടനത്തില്‍ ആളപായമൊന്നുമുണ്‌ടായില്ലെങ്കിലും സ്‌ഫോടനത്തിന്റെ അലയൊലികള്‍ കിലോമീറ്ററോളം ദൂരത്തില്‍ മുഴങ്ങി.
ക്രൈംബ്രാഞ്ച്‌ പ്രത്യേക സംഘത്തിനായിരുന്നു അന്വേഷണ ചുമതലയെങ്കിലും മൂന്നുവര്‍ഷം കഴിഞ്ഞിട്ടും കേസില്‍ ഒരു തുമ്പുമുണ്‌ടാക്കാന്‍ കഴിഞ്ഞിരുന്നില്ല. അതിനിടെ ബംഗളൂര്‍ സ്‌ഫോടനവുമായി ബന്ധപ്പെട്ട്‌ കൊണേ്‌ടാട്ടി സ്വദേശി സൈനുദ്ദിന്‍ അറസ്റ്റിലായപ്പോള്‍ ഇയാള്‍ക്ക്‌ കോഴിക്കോട്‌ സ്‌ഫോടനവുമായി ബന്ധമുണെ്‌ടന്ന്‌ വാര്‍ത്തകള്‍ വന്നു. എന്നാല്‍ അതുസംബന്ധിച്ചും യഥാവിധി അന്വേഷണങ്ങളൊന്നുമുണ്‌ടായില്ല.
ഇപ്പോള്‍ കൊച്ചി സ്‌ഫോടനവുമായി ബന്ധപ്പെട്ട അന്വേഷണത്തിനിടെയാണ്‌ കണ്ണൂര്‍ സ്വദേശി ആലിം പിടിയിലായത്‌.
Posted by Anweshanam Anweshan at 9:59 AM 1 comment:
ഇന്ത്യ-അമേരിക്ക പ്രതിരോധ കരാര്‍ രാജ്യതാല്‍പര്യത്തിന്‌ എതിരല്ല.
ന്യൂഡല്‍ഹി: അമേരിക്കയുമായുള്ള പ്രതിരോധ കരാര്‍ രാജ്യതാല്‍പര്യത്തിന്‌ എതിരല്ലെന്ന്‌ പ്രതിരോധ മന്ത്രി എ.കെ ആന്റണി. മൂന്നു വര്‍ഷത്തെ ചര്‍ച്ചകള്‍ക്ക്‌ ശേഷമാണ്‌ കരാറില്‍ ഒപ്പു വച്ചത്‌. കരാറിന്‌ മുമ്പ്‌ എല്ലാ വിലപേശലുകളും ഇന്ത്യ നടത്തിയിട്ടുണ്ട്‌. കരാര്‍ സംബന്ധിച്ച പ്രതിപക്ഷത്തിന്റെ ആരോപണങ്ങള്‍ അടിസ്ഥാനരഹിതമാണ്‌.
പ്രതിപക്ഷത്തിന്റെ ആവശ്യപ്രകാരം ജൂലായ്‌ 29ന്‌ കരാറിനെക്കുറിച്ച്‌ പാര്‍ലമെന്റില്‍ വിശദമായ ചര്‍ച്ച നടത്തുമെന്ന്‌ അദ്ദേഹം അറിയിച്ചു.
Posted by Anweshanam Anweshan at 9:58 AM No comments:
Newer Posts Older Posts Home
Subscribe to: Posts (Atom)
View my complete profile
കലാമിനെ അപമാനിച്ച സംഭവത്തില്‍ നടപടിയെടുക്കുന്നതില്...
പര്‍വേസ്‌ മുഷറഫിന്‌ പാക്‌ സുപ്രീം കോടതി സമന്‍സ്‌ അ...
കുവൈത്തില്‍ വിദേശ നഴ്‌സുമാര്‍ക്ക്‌ അവസരം.
നൂറോളം താലിബാന്‍കാരെ പാക്‌സൈന്യം വധിച്ചു.
മുടി കൊഴിയാത്ത അര്‍ബുദ ചികിത്സ.
തമിഴ് സിനിമയില് 'നായിക' പ്രതിസന്ധി.
സെന്‍സര്‍ സര്‍ട്ടിഫിക്കറ്റ് ലഭിക്കാന്‍ സിമ്രാന്റെ ...
കെ.എസ്‌.ആര്‍.ടി.സി യില്‍ സീസണ്‍ ടിക്കറ്റ്‌ ഏര്‍പ്പ...
കാലവര്‍ഷത്തില്‍ 181.85 കോടിയുടെ കൃഷിനാശം.
ആലിമിനെ ഇന്ന്‌ കോഴിക്കോട്‌ കൊണ്‌ടുവരും.
ഇന്ത്യ-അമേരിക്ക പ്രതിരോധ കരാര്‍ രാജ്യതാല്‍പര്യത്തി...
Simple template. Powered by Blogger.